**Jegyzőkönyv**

**Nagykovácsi Nagyközség Önkormányzat**

**Oktatási, kulturális, sport, turisztikai és környezetvédelmi bizottság nyílt üléséről**

Az ülés helye:  **Vállalkozói Inkubátorház**

Az ülés időpontja: **2015. október 19. (hétfő 17 óra)**

**Meghívottak:** Fodor Attila elnök, Bánóczi Margit, Honti Zoltán, Dr. Klein Katalin, Kropkó Péter, Szabó Orsolya, Gerlóczyné Furulyás Katalin, Kiszelné Mohos Katalin polgármester, Szemesy Barbara alpolgármester, Dr. Fegyveres-Fiskál Gábor alpolgármester, dr. Halmosi-Rokaj Odett osztályvezető, Grégerné Papp Ildikó osztályvezető, Papp István jegyző, dr. Németh Zsanett aljegyző, Tóth Mária Erzsébet Kispatak Óvoda mb. vezető

**Megjelentek:** Fodor Attila elnök, Bánóczi Margit, Honti Zoltán, dr. Klein Katalin, Szabó Orsolya, Gerlóczyné Furulyás Katalin, Kiszelné Mohos Katalin polgármester, Tegzes Endre képviselő, Papp István jegyző, dr. Németh Zsanett aljegyző, Grégerné Papp Ildikó osztályvezető, Tóth Mária Erzsébet Kispatak Óvoda mb. vezető, Kissné Szalay Erzsébet jegyzőkönyvvezető

**Fodor Attila elnök:** Köszöntöm a bizottság tagjait, polgármester asszonyt, megjelent vendégeinket. A bizottság ülését megnyitom. Megállapítom, hogy a bizottságból 6 fő jelen van, tehát a bizottság határozatképes. Először is szavazásra teszem fel a mai ülés napirendjét a meghívó szerint. Indítható a szavazás.

**Megállapítom, hogy Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága jelen lévő 6 tagja 6 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**OKTATÁSI, KULTURÁLIS, SPORT, TURISZTIKAI ÉS KÖRNYEZETVÉDELMI BIZOTTSÁGA**

**47/2015. (X. 19.) HATÁROZATA**

**Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága úgy dönt, hogy 2015. október 19-i ülésén az alábbi napirendet tárgyalja:**

1. **Rendeletalkotás Nagykovácsi Nagyközség Képviselő-testületének Szervezeti és Működési Szabályzatáról E – 123**

Előterjesztő: Kiszelné Mohos Katalin polgármester

Előadó: Papp István jegyző

Tárgyalja: EÜB, OKB, PB, ÜB

1. **Döntés a Kispatak Óvoda 2015/2016. nevelési év munkatervének jóváhagyásáról E – 120**

Előterjesztő: Kiszelné Mohos Katalin polgármester

Előadó: Grégerné Papp Ildikó osztályvezető

Tárgyalja: OKB

1. **Döntés az „Iskolai kültéri sportpálya lefedése” kérdésében E – 125**

Előterjesztő: Kiszelné Mohos Katalin polgármester

Előadó: dr. Halmosi-Rokaj Odett osztályvezető

Tárgyalja: OKB, PB

1. **Döntés az „Általános Iskola külső sportpálya használatával kapcsolatos szabályok, használati díjának elfogadása” című 128/2013 (VI. 20.) határozat módosításáról E – 122**

Előterjesztő: Fodor Attila képviselő

Tárgyalja: OKB, PB

1. **Döntés a Nagykovácsi Sport Egyesület támogatásáról E – 121**

Előterjesztő: Kiszelné Mohos Katalin polgármester

Előadó: Papp István jegyző

Tárgyalja: OKB, PB

**Határidő:** azonnal

**Felelős:** OKB elnök

**1. napirendi pont**

**Rendeletalkotás Nagykovácsi Nagyközség Képviselő-testületének Szervezeti és Működési Szabályzatáról**

**Fodor Attila elnök:** Kérem polgármester asszonyt, hogy röviden ismertesse az előterjesztést.

**Kiszelné Mohos Katalin polgármester**: *Röviden ismertette az előterjesztésben foglaltakat.* Kiegészítésként szeretném elmondani, hogy az SZMSZ sok hivatkozást tartalmaz, és ez bizonyára sokakat zavar, azonban éppen, hogy egyszerűsíteni próbáltuk a rendeletünket azzal, hogy amit már valahol a törvény szabályoz, azt ne kelljen újra fogalmaznunk, mert az esetleg félreértésekre is okot adhat. A törvényben utána lehet nézni a részleteknek. Az előterjesztést minden bizottság tárgyalja, mivel a mellékletek tartalmazzák a bizottságok feladatait és hatásköreit, melyekben most nem történt változás a korábbihoz képest.

**Papp István jegyző:** A felhatalmazó törvény megismétlésére nemhogy nincs szükség, hanem nincs mód. A jogalkotás egyik fontos eleme, hogy amit egy magasabb jogszabály szabályoz, azt nem kell megismételni egy alacsonyabb szintűben, de hivatkozni kell rá. Még fontos újdonsága az előterjesztésünknek, hogy tartalmazza az új technikát, a szavazógép alkalmazását, és így mindenkinek a szavazata megőrződik.

**Fodor Attila elnök:** Köszönöm. Azt gondolom, hogy részletes anyagot kaptunk, amit mindenki tudott tanulmányozni. A 8 napos kiküldési határidő mindannyiunk számára rendkívül pozitív változás. Van-e további hozzászólás, kérdés? Nincs. Akkor szavazzunk a rendelet elfogadásáról. Indítható a szavazás.

**Megállapítom, hogy Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága jelen lévő 6 tagja 5 igen, ellenszavazat nélkül, 1 tartózkodással az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**OKTATÁSI, KULTURÁLIS, SPORT, TURISZTIKAI ÉS KÖRNYEZETVÉDELMI BIZOTTSÁGA**

**48/2015. (X. 19.) HATÁROZATA**

**Tárgy: Nagykovácsi Nagyközség Képviselő-testületének Szervezeti és Működési Szabályzatáról szóló rendelet**

Nagykovácsi Nagyközség Önkormányzata Oktatási, kulturális, sport, turisztikai és környezetvédelmi bizottsága javasolja a Képviselő-testületnek a Nagykovácsi Nagyközség Képviselő-testületének Szervezeti és Működési Szabályzatáról szóló rendeletének elfogadását az előterjesztés melléklete szerint.

**Határidő:** azonnal

**Felelős:** polgármester

**2. napirendi pont**

**Döntés a Kispatak Óvoda 2015/2016. nevelési év munkatervének jóváhagyásáról**

**Fodor Attila elnök:** Kérdezem, hogy van-e valakinek észrevétele, hozzászólása.

**Szabó Orsolya:** A munkaterv a teljes óvodai munkaközösség bevonásával készült. Pozitívumnak jelölhető meg, amit óvodavezető asszony az első oldalon jelzett, hogy mik a minőségi elvárások. Ez a korábbi munkatervben nem így történt. A legfontosabb talán, hogy az elmúlt időszak nehézségein túllépve, megoldásokat keresve igyekszik megvalósítani a munkatervben foglaltakat. Nemcsak minőségileg, tartalmában, hanem elveiben és szellemiségében is egy megújult és egy kiváló munkaterv született.

**Fodor Attila elnök:** Köszönöm szépen. Van-e más hozzászólás, kérdés? Nincs. Köszönöm a beterjesztett anyagot, a magam részéről mindenképpen támogatni tudom. Szavazzunk az előterjesztésben foglalt határozati javaslatról. Indítható a szavazás.

**Megállapítom, hogy Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága jelen lévő 6 tagja 6 igen szavazattal az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**OKTATÁSI, KULTURÁLIS, SPORT, TURISZTIKAI ÉS KÖRNYEZETVÉDELMI BIZOTTSÁGA**

**49/2015. (X. 19.) HATÁROZATA**

**Tárgy: Döntés a Kispatak Óvoda 2015/2016. nevelési év munkatervének jóváhagyása**

Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága javasolja a Képviselő-testületnek, hogy a nevelési-oktatási intézmények működéséről és a köznevelési intézmények névhasználatáról szóló 20/2012. (VIII. 31.) EMMI rendelet 3. § (1) bekezdésében biztosított véleményezési joga alapján a Kispatak Óvoda 2015/2016. nevelési évre vonatkozó, az előterjesztés mellékleteként benyújtott munkatervét hagyja jóvá.

**Határidő**: azonnal

**Felelős**: polgármester, jegyző

**3. napirendi pont**

**Döntés az „Iskolai kültéri sportpálya lefedése” kérdésében**

**Fodor Attila elnök**: Átadom a szót polgármester asszonynak, hogy ismertesse az előterjesztésben foglaltakat.

**Kiszelné Mohos Katalin polgármester:** *Röviden ismertette az előterjesztést.*

**Honti Zoltán**: A határozati javaslatban nem lenne célszerű egy konkrét összeget megjelölni? Vagy elegendő a költségvetés tervezésekor az összeget meghatározni?

**Fodor Attila elnök**: Ez az összeg, amit meghatároztunk az ajánlatok bekérésekor, reményeink szerint elegendő lesz.

**Papp István jegyző**: Az összeg pontos meghatározása nem szükséges, de meg lehet tenni, azonban ez nem köti a testületet. Ha a költségvetésbe tervezzük be, akkor a körülményekhez igazodva ez az összeg módosítható.

**Kiszelné Mohos Katalin polgármester:** Mivel most az adott ajánlat áll rendelkezésünkre, ez az összeg fog bekerülni a költségvetés-tervezetbe. Azonban a közbeszerzés során a legkedvezőbb ajánlatot fogjuk elfogadni. Remélhetőleg az összeg még csökkenni fog.

**Fodor Attila elnök:** Van-e ehhez további hozzászólás, kérdés. Úgy látom, hogy nincs. Akkor szavazzunk a megfogalmazott határozati javaslatról. Indítható a szavazás.

**Megállapítom, hogy Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága jelen lévő 6 tagja 6 igen szavazattal az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**OKTATÁSI, KULTURÁLIS, SPORT, TURISZTIKAI ÉS KÖRNYEZETVÉDELMI BIZOTTSÁGA**

**50/2015. (X. 19.) HATÁROZATA**

**Tárgy: Döntés az „Iskolai kültéri sportpálya lefedése” kérdésében**

Nagykovácsi Nagyközség Önkormányzatának Oktatási, kulturális, sport, turisztikai és környezetvédelmi bizottsága javasolja a Képviselő-testületnek, hogy Nagykovácsi Általános Iskola külső sportpálya lefedésének ellenértékét Nagykovácsi Nagyközség Önkormányzatának 2016. évi költségvetésében biztosítsa.

**Határidő:** a 2016. évi költségvetés tervezésekor

**Felelős:** Polgármester, Jegyző

**4. napirendi pont**

**Döntés az „Általános Iskola külső sportpálya használatával kapcsolatos szabályok, használati díjának elfogadása” című 128/2013 (VI. 20.) határozat módosításáról**

**Fodor Attila elnök:** *Röviden ismertette az előterjesztést.*

**Honti Zoltán:** Kérdezném, hogy a normál díja mennyi ennek a pályának?

**Fodor Attila elnök:** Több tarifa van meghatározva. A kedvezményezettek köre a sportegyesületekre vonatkozóan 3000 Ft/óra a normál tarifa, a kedvezményes pedig 800 Ft/óra lenne. Ez egyfajta természetbeni juttatás, támogatás az Önkormányzat részéről a Nagykovácsiban bejegyzett és itt dolgozó, gyermek sportegyesületeknek, akik közhasznú- és hiánypótló tevékenységet végeznek, mert óriási lakossági igényt elégítenek ki évek óta. Így a pontosítás mellett így nézne ki az új rész, amivel kiegészülne a korábbi döntés. „Kedvezményes bérleti díjak:

Külső sportpálya (rekortán pálya) kedvezményes díj I.  kategória      800 Ft/óra

Külső sportpálya (rekortán pálya) kedvezményes díj II.  kategória      1.400 Ft/óra”

A többi díjat is egyébként a melléklet részletesen tartalmazza. Van-e további kérdés, észrevétel? Nincs. Akkor szavazzunk az előterjesztésben szereplő határozati javaslatról. Indítható a szavazás.

**Megállapítom, hogy Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága jelen lévő 6 tagja 6 igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**OKTATÁSI, KULTURÁLIS, SPORT, TURISZTIKAI ÉS KÖRNYEZETVÉDELMI BIZOTTSÁGA**

**51/2015. (X. 19.) HATÁROZATA**

**Tárgy: Döntés az „Általános Iskola külső sportpálya használatával kapcsolatos szabályok, használati díjának elfogadása” című 128/2013 (VI. 20.) határozat módosításáról**

Nagykovácsi Nagyközség Önkormányzatának Oktatási, kulturális, sport, turisztikai és környezetvédelmi bizottsága javasolja a Képviselő-testületnek, hogy a 128/2013 (VI. 20.) határozatát az alábbiakkal egészítse ki

„Kedvezményes:

Külső sportpálya kedv. I.        800 Ft/óra

Külső sportpálya kedv. II.      1.400 Ft/óra”

**Határidő:** azonnal

**Felelős**:polgármester, jegyző

**5. napirendi pont**

**Döntés a Nagykovácsi Sport Egyesület támogatásáról**

**Fodor Attila elnök:** Átadom a szót polgármester asszonynak.

**Kiszelné Mohos Katalin polgármester:** A Nagykovácsi Sport Egyesület elnöke fordult hozzám, hogy továbbítsam a Képviselő-testület felé a támogatási kérelmüket. Azonban 2014-ben gond volt a támogatásuk elszámolásával. Határidőre nem számoltak el. Némi kívánnivalót hagyott maga után maga az elszámolás is. Azonban én azt gondoltam, hogy azért, mert egy egyesületnek a vezetősége nem megfelelő minőségben végzi a munkáját, ezért ne büntessünk két teljes csapatot, ugyanis most végre az öregfiúk is és a felnőtt csapat is bajnokságban indul. Úgy gondolom, hogy a költségvetést nem terheli meg túlzottan, ha időarányosan és csapatarányosan megítélünk nekik egy bizonyos összeget. Természetesen nagyon szigorúan betartva a továbbiakban az elszámolási feltételeket. A javaslatom, hogy a hátra lévő időszakra a két csapat kapjon 150 ezer Ft-ot.

**Fodor Attila elnök:** Van-e további kérdés, észrevétel? Nincs. Én még szeretném megerősíteni az elhangzottakat azzal, hogy mindkét csapat (felnőtt és öregfiúk) sportolni vágyó, helyi lakosokból áll össze. Nagy lelkesedéssel sportolnak munkaidő után, ezért úgy gondolom, hogy tényleg nem szabad őket büntetnünk a tavalyi elszámolás miatt. Kérem, hogy akkor szavazzunk az előterjesztésben szereplő határozati javaslatról. Indítható a szavazás.

**Megállapítom, hogy Nagykovácsi Nagyközség Önkormányzat Oktatási, kulturális, sport, turisztikai és környezetvédelmi bizottsága jelen lévő 6 tagja 6igen, ellenszavazat és tartózkodás nélkül az alábbi határozatot hozta:**

**NAGYKOVÁCSI NAGYKÖZSÉG ÖNKORMÁNYZAT**

**OKTATÁSI, KULTURÁLIS, SPORT, TURISZTIKAI ÉS KÖRNYEZETVÉDELMI BIZOTTSÁGA**

**52/2015. (X. 19.) HATÁROZATA**

**Tárgy: Döntés a Nagykovácsi Sport Egyesület támogatásáról**

Nagykovácsi Nagyközség Önkormányzatának Oktatási, kulturális, sport, turisztikai és környezetvédelmi bizottsága javasolja a Képviselő-testületnek, hogy a Nagykovácsi Sport Egyesület működéséhez 2015. évben 150.000.- Ft-tal járuljon hozzá.

Felhatalmazza a Polgármestert és a Jegyzőt a támogatási szerződés aláírására és a szükséges intézkedések megtételére.

**Határidő:** azonnal

**Felelős**:polgármester, jegyző

**Fodor Attila elnök**: Köszönöm. Ezzel a mai napirend végére értünk. Kérdezem a bizottság tagjait, hogy van-e esetleg további kérdés, hozzászólás.

**Szabó Orsolya**: Történt-e egyeztetés a szabadidőparkkal kapcsolatban, az előző bizottsági ülésen megbeszéltek szerint?

**Fodor Attila elnök:** Sor került a találkozóra a hölggyel, Ruttkay Eszterrel, aki a levelet benyújtotta. Az elején egy kicsit bizalmatlanul indult a beszélgetés, ismételten elmondta a kételyeiket, problémáikat, kíváncsi volt a bizottság véleményére. Kihangsúlyozódott a gördeszka-pálya problémája. Megnyugtattam, hogy mi is gondolkodunk azon, hogy ez a pálya ne ide kerüljön, illetve beszélgettünk arról is, hogy a fiatalok „bandázásától”, hangoskodásától is félnek. A beszélgetést követően Ruttkay Eszter megnyugodva, sokkal pozitívabb hozzáállással távozott, annyi kérése volt, hogy amennyiben a parkkal kapcsolatban van megosztható információnk, azt osszuk meg velük is. Annyit még felvetettek, hogy azt már látják, hogy nagy létszámban használja a lakosság a meglévő játszóteret, így valószínűleg a szabadidő-parkot még többen fogják. Még annyit kérdeztek, hogy a megnövekedett autóforgalom miatt a parkolás megoldására van-e terve az Önkormányzatnak? Kérik, hogy egy kulturált parkoló kerüljön kialakításra a szabadidőpark előtt, hogy ne az Ő kapubejáróikat foglalják el vagy akadályozzák az utcában való közlekedést. A megbeszélést követően polgármester-asszony írásban is küldött egy hivatalos tájékoztatást a kérésükre. További kérdés van-e? Amennyiben nincs, a bizottság ülését 17 óra 35 perckor lezárom. Köszönöm mindenkinek a részvételt.

K.m.f.

Fodor Attila Bánóczi Margit

elnök tag